সেলিব্রিটি ক্রিকেট লিগ

**সেলিব্রিটি ক্রিকেট লিগ** (সিসিএল) হলো ভারতের অপেশাদার ছেলেদের ক্রিকেট লিগ। এটিতে ভারতীয় চলচ্চিত্রের নয়টি প্রধান আঞ্চলিক চলচ্চিত্র শিল্পের চলচ্চিত্র অভিনেতাদের নয়টি দল অংশগ্রহণ করে। লিগটি ২০১১ সালে শুরু হয়। সিসিএল দলগুলি তাদের স্বাগতিক খেলার জন্য বিভিন্ন ভেন্যু ব্যবহার করে এবং ভারতীয় প্রচার মাধ্যমে এর সুবিশাল প্রচার রয়েছে।

## প্রতিষ্ঠা
ভারতের প্রধান শহরগুলির অধিকার সহ ইন্ডিয়ান প্রিমিয়ার লিগের (ভারতের টি -২০ লিগের অফিশিয়াল প্রতিযোগিতা) জনপ্রিয়তা সিসিএল আয়োজনকে অনুপ্রাণিত করে। হায়দরাবাদের উদ্যোক্তা বিষ্ণু বর্ধন ইন্দুরি সিসিএলের প্রতিষ্ঠাতা ও ব্যবস্থাপনা পরিচালক। তিনি ২০১০ সালে উদ্বোধনী মৌসুমে চার দলের কাছে ফ্র্যাঞ্চাইজি অধিকার বিক্রি করে লিগ শুরু করেছিলেন। দ্বিতীয় মৌসুমে আরও দুটি দল যুক্ত করা হয়।

## ইতিহাস
### প্রথম মৌসুম
২০১১ সালে উদ্বোধনী মৌসুম অনুষ্ঠিত হয় এবং এতে চেন্নাই রাইনোস, তেলুগু ওয়ারিয়র্স, মুম্বই হিরোজ এবং কর্ণাটক বুলডোজার্স এই চারটি দল অংশগ্রহণ করে। সিসিএল এর প্রথম মৌসুম এর আয়োজকরা কপিরাইট লঙ্ঘন সম্পর্কে সচেতনতা তৈরি করার পরিকল্পনা করে। চেন্নাই রাইনোস একটি প্রতিদ্বন্দ্বিতাপূর্ণ ফাইনালে কর্ণাটক বুলডোজার্সকে পরাজিত করে উদ্বোধনী সিসিএল এর চ্যাম্পিয়ন হিসাবে আবির্ভূত হয়।

### দ্বিতীয় মৌসুম
সিসিএল এর দ্বিতীয় মৌসুম ১৩ জানুয়ারি থেকে ১৩ ফেব্রুয়ারি ২০১২ পর্যন্ত অনুষ্ঠিত হয়। কেরল স্ট্রাইকার্স এবং বেঙ্গল টাইগার নামে দুটি নতুন ক্রিকেট দল সিসিএলে যুক্ত করা হয়। হিন্দি চলচ্চিত্র শিল্পের দল "মুম্বই হিরোজ" শারজাহকে তার স্বাগতিক মাঠ হিসাবে বেছে নেয়। চেন্নাই রাইনোস কর্ণাটক বুলডোজার্সকে টানা দ্বিতীয়বারের মতো পরাজিত করে সিসিএল ২ এর চ্যাম্পিয়ন হয়।

### তৃতীয় মৌসুম

তৃতীয় মৌসুমে আরও দুটি নতুন দল নেওয়া হয়, দল দুটি হলো মারাঠি চলচ্চিত্র শিল্পের প্রতিনিধিত্বকারী বীর মারাঠি এবং ভোজপুরি চলচ্চিত্র শিল্পের প্রতিনিধিত্বকারী ভোজপুরি দাবাং। তৃতীয় মৌসুমটির পর্দা উন্মোচন অনুষ্ঠানটি মুম্বাইয়ে ২০১৩ সালের ১৯ জানুয়ারি অনুষ্ঠিত হয় এবং অনেকে এটিকে একটি দুর্দান্ত অনুষ্ঠান হিসাবে বিবেচনা করে, অনুষ্ঠানে সালমান খান, ক্যাটরিনা কাইফ, বিপাশা বসু, প্রভু দেবা সহ আরও অনেক তারকা পরিবেশনা করেন। উদ্বোধনী অনুষ্ঠানটি ২০১৩ সালের ৮ ফেব্রুয়ারি কোচিতে অনুষ্ঠিত হয়, সেখানে কেরল স্ট্রাইকার্স মুম্বাই হিরোজের বিপক্ষে খেলে। জনপ্রিয় বলিউড অভিনেত্রী বিপাশা বসুকে কাজল আগরওয়ালের সাথে সেলিব্রিটি ক্রিকেট লিগের (সিসিএল) তৃতীয় মৌসুমের ব্র্যান্ড অ্যাম্বাসেডর হিসাবে নিয়োগ করা হয়।

কর্ণাটক বুলডোজার্স তেলুগু ওয়ারিয়র্সকে পরাজিত করে সিসিএল ৩ এর চ্যাম্পিয়ন হয়।

### চতুর্থ মৌসুম
আগের মৌসুমের তুলনায় সিসিএল এর চতুর্থ মৌসুম আরও বেশি প্রসারিত হয় কারণ মুম্বই হিরোস এর খেলার সম্প্রচারের অংশীদার হিসাবে কালার্স টিভি অংশিদার হয় এবং ঋষতি টিভি সকল খেলা প্রচার করে। কর্ণাটক বুলডোজার্স টানা চতুর্থ বছর ফাইনালে খেলার যোগ্যতা অর্জন করে। কেরল স্ট্রাইকার্সকে হারিয়ে তারা কাপ জিতে নেয়।

### পঞ্চম মৌসুম
আয় এবং টেলিভিশন দর্শনের দিক থেকে সিসিএল এর ৫ম আসরটি ছিল সবচেয়ে সফল মৌসুম। টিএএম অনুসারে কালার্স টিভির মাধ্যমে হিন্দি-ভাষীদের কাছে এবং সান নেটওয়ার্ক চ্যানেল এর মাধ্যমে দক্ষিণ ভারতে সম্প্রচারের কারণে সিসিএল ছিল দেশের দ্বিতীয় সর্বাধিক দেখা ক্রীড়া লিগ। দুই বারের চ্যাম্পিয়ন চেন্নাই রাইনোসকে হারিয়ে প্রথমবারের মতো ট্রফি জিতে নেয় তেলুগু ওয়ারিয়র্স।

### ষষ্ঠ মৌসুম
বীর মারাঠির জায়গায় নতুন দল পাঞ্জাব চলচ্চিত্র শিল্পের প্রতিনিধিত্বকারী *পাঞ্জাব দে শের* কে নেওয়া হয়। দলের মেহেন্দী ছিলেন দলের ব্র্যান্ড অ্যাম্বাসেডর এবং সোনু সুদ ছিলেন অধিনায়ক। দলের মালিক ছিলেন মি. পুনেত এবং নবরাজ হ্যান্স। দলটির জন্য নতুন খেলোয়াড় বেছে নিয়েছিল পাঞ্জাব দে শের। দ্বিতীয় বারের মতো কাপ জিতে নেয় তেলুগু ওয়ারিয়র্স।

## দলসমূহ এবং পারফরম্যান্স

### দলসমূহ

### পারফরম্যান্স

**টীকা**:
* W = জয়ি; R = রানার আপ; SF = সেমিফাইনালে উন্নীত; GS = গ্রুপ পর্যায়; F = ফাইনালে উন্নীত; প্রযোজ্য নয় = খেলে নাই; TBA = ঘোষণা করা হবে.
* ২০১৮ সিসিএল টি১০ বাতিল করা হয়
* ২০১৯ সিসিএল টি১০ সেমি-ফাইনাল এবং ফাইনাল ম্যাচ বৃষ্টির কারণে অনুষ্ঠিত হয়নি। গ্রুপ পর্বের পারফরম্যান্সের ভিত্তিতে মুম্বই দলকে বিজয়ী হিসাবে ঘোষণা করা হয় (তিনটি ম্যাচের সবগুলিতে জয় লাভ করে) এবং কর্ণাটক বুলডোজার্স দলকে রানার আপ হিসাবে ঘোষণা করা হয় (তিন ম্যাচের মধ্যে ২ টিতে জয় লাভ করে)।

## ভেন্যু

* আহমেদাবাদ: নরেন্দ্র মোদী স্টেডিয়াম
* বেঙ্গালুরু: এম. চিন্নাস্বামী স্টেডিয়াম
* চেন্নাই: এম. এ. চিদম্বরম স্টেডিয়াম
* কোচি: জওহরলাল নেহেরু স্টেডিয়াম
* হায়দ্রাবাদ: রাজীব গান্ধী আন্তর্জাতিক ক্রিকেট স্টেডিয়াম
* হায়দ্রাবাদ: লাল বাহাদুর শাস্ত্রী স্টেডিয়াম
* মুম্বই : ব্র্যাবোর্ন স্টেডিয়াম
* মুম্বই : ডিওয়াই পাতিল স্টেডিয়াম
* পুনে: মহারাষ্ট্র ক্রিকেট অ্যাসোসিয়েশন স্টেডিয়াম
* দুবাই: দুবাই আন্তর্জাতিক ক্রিকেট স্টেডিয়াম
* শারজাহ: শারজাহ ক্রিকেট স্টেডিয়াম
* শিলিগুড়ি: কাঞ্চনজঙ্ঘা স্টেডিয়াম
* তিরুবনন্তপুরম: গ্রিনফিল্ড আন্তর্জাতিক স্টেডিয়াম
* বিশাখাপত্তনম: ড. ওয়াই. এস. রাজশেখর রেড্ডি এসিএ–ভিডিসিএ ক্রিকেট স্টেডিয়াম
* কটক : বড়বাটি স্টেডিয়াম
* রাঁচি  : জেএসসিএ আন্তর্জাতিক স্টেডিয়াম কমপ্লেক্স
* চণ্ডীগড় : সেক্টর ১৬ স্টেডিয়াম

## তথ্যসূত্র

## বহিঃসংযোগ

বিষয়শ্রেণী:ভারতের ঘরোয়া ক্রিকেট প্রতিযোগিতা
বিষয়শ্রেণী:ভারতের ক্রিকেট লিগ
বিষয়শ্রেণী:২০১১-এ অন্ধ্রপ্রদেশে প্রতিষ্ঠিত